पिछले तीन वर्षों मेें करीब 500 हेक्टेयर क्षेत्रफल सब्जियाें के उत्पादन को बढ़ा है, मगर पिछले 10 दिनों से अचानक काफी कड़क मौसम के तेवरों ने किसानों को परेशानी में डाल दिया है। उद्यान निरीक्षक ने बताया कि जिले में इस समय कद्दू, लौकी, तोरई, भिंडी, कटहल, करेला, ककड़ी, खीरा, प्याज, घुंइयां आदि सब्जी उगाई जा रही है। 15 मई के बाद अचानक 39 से 45 डिग्री सेल्सियस पर पहुंचे पारे से सब्जियां झुलस रही हैं और उनकी गुणवत्ता प्रभावित हो रही है। तेज धूप से अधिकांश सब्जियों का रस सूखने के साथ उनके विकसित होने पर ग्रहण लग रहा, जिससे उनका आकार बिगड़ रहा है।